
PARLAMENTUL ROMÂNIEI

CAMERA DEPUTAŢILOR

	


	Comisia pentru politică economică,
         reformă şi privatizare 
	                             Nr. 4c-1/281/2020
                             PL-x 368/2020
                             Bucureşti,  09.03.2021                     


                                                    AVIZ

asupra proiectului de Lege pentru modificarea şi completarea 
Ordonanţei de urgenţă a Guvernului nr. 158/1999 privind regimul de control                       al exporturilor, importurilor şi altor operaţiuni cu produse militare
În conformitate cu prevederile art. 94 și 115 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege pentru modificarea şi completarea Ordonanţei de urgenţă a Guvernului nr. 158/1999 privind regimul de control al exporturilor, importurilor şi altor operaţiuni cu produse militare, transmis cu adresa nr. PL-x 368 din 12 iunie 2020, înregistrată sub nr. 4c-1/281 din 15 iunie 2020. 
Senatul, în calitate de primă Cameră sesizată, a adoptat iniţiativa legislativă,                   în şedinţa din 10 iunie 2020.
Conform prevederilor art. 75 din Constituţia României, republicată, şi ale                     art. 91 alin. (9) pct. 2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 

Potrivit reglementărilor art. 61, art. 53 alin. (3) teza I și art. 129 din                   Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă menţionată mai sus în                           şedinţa din 9 martie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
Membrii Comisiei au analizat proiectul de lege supus avizării,                           expunerea de motive, avizul favorabil al Consiliului Legislativ, cu observaţii                           şi propuneri, transmis cu adresa nr. 433 din 6 mai 2020 și Hotărârea Consiliului Suprem de Apărare a Țării nr. 87/2018 privind proiectul de Lege pentru modificarea şi completarea Ordonanţei de urgenţă a Guvernului nr. 158/1999 privind regimul de control al exporturilor, importurilor şi altor operaţiuni cu produse militare,                  prin care a avizat proiectul de lege menționat.
În urma dezbaterilor, membrii Comisiei au hotărât, cu unanimitate de voturi,                 avizarea favorabilă a proiectului de lege, în forma adoptată de Senat. 
În raport cu obiectul şi conţinutul său, inițiativa legislativă face parte din categoria legilor organice.

